**Návrh**

**Vyhláška**

**Ministerstva životného prostredia Slovenskej republiky**

z .....................2014,

**ktorou sa mení a dopĺňa vyhláška Ministerstva životného prostredia Slovenskej republiky č. 100/2005 Z. z., ktorou sa ustanovujú podrobnosti o zaobchádzaní s nebezpečnými látkami, o náležitostiach havarijného plánu a o postupe pri riešení mimoriadneho zhoršenia vôd**

 Ministerstvo životného prostredia Slovenskej republiky podľa § 81 ods. 2 písm. g) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) (ďalej len "zákon") v znení neskorších predpisov ustanovuje:

Čl. I

 Vyhláška Ministerstva životného prostredia Slovenskej republiky č. 100/2005 Z. z.,

 ktorou sa ustanovujú podrobnosti o zaobchádzaní s nebezpečnými látkami, o náležitostiach
 havarijného plánu a o postupe pri riešení mimoriadneho zhoršenia vôd sa mení a dopĺňa
 takto:

Slová “nebezpečné látky“ vo všetkých tvaroch sa v celom texte vyhlášky nahrádzajú slovami „znečisťujúce látky“ v príslušnom tvare.

V § 3 uvádzacej vete sa slová „§ 39 ods. 2 a 3 zákona“ nahrádzajú slovami § 39 ods. 2 až 4 zákona“.

V § 3 písm. a) tretí bod znie:

 „3. každých desať rokov pri znečisťujúcich látkach uvedených v jedenástom bode
 ZOZNAMU I prílohy č. 1 zákona okrem nádrží vizuálne kontrolovateľných
 a dvojplášťových vizuálne nekontrolovateľných s trvalou indikáciou
 medziplášťového priestoru,“.

V § 4 odsek 3 znie:

 „(3) Jednoplášťové nádrže a podzemné nádrže na skladovanie znečisťujúcich látok
 uvedených v jedenástom a dvanástom bode ZOZNAMU I prílohy č. 1 zákona
 možno zriaďovať bez možnosti vizuálnej kontroly netesnosti nádrže.“.

V § 6 ods. 2 prvá veta znie: „Inšpekcia upovedomí o mimoriadnom zhoršení vôd právnické osoby, ktorých práva môžu byť dotknuté pri nakladaní s vodami, zložky integrovaného záchranného systému a pri mimoriadnom zhoršení vôd v ochranných pásmach prírodných liečivých zdrojov a prírodných minerálnych zdrojov Ministerstvo zdravotníctva Slovenskej republiky.“.

 V prílohe časti C III. sa dopĺňa piaty bod, ktorý znie:

 „5. Pravidelne sledovať koncentrácie znečisťujúcej látky, ktorá spôsobila ohrozenie
 podzemných vôd. Ak sa zistí ohrozenie stavu podzemných vôd a stúpajúce trendy
 znečisťujúcich látok, opis sanácie dotknutého územia za účelom zvrátenia
 stúpajúcich trendov koncentrácie znečisťujúcich látok podzemných vôd. “.

Čl. II

 Táto vyhláška nadobúda účinnosť 1. januára 2015.